SENSEX
మార్కెట్లకు ఇన్ఫోసిస్‌ షాక్‌!
ముంబయి, ఆగస్టు 19: స్పెయిన్‌లోని బార్సిలోనా లో ఉగ్రదాడి, భారత్‌లో ఇన్ఫోసిస్‌ ఎండిసిఇఒ పదవికి విశాల్‌సిక్కా రాజీనామా వంటిప్రతికూల అంశాలను మార్కెట్లను భారీగాదెబ్బతీసాయి. ప్రధా నంగా టెక్నాలజీ దిగ్గజం ఇన్ఫోసిస్‌ సిఇఒ పదవికి సిక్కా అకస్మాత్తుగా రాజీనామా చేయడంలో ఇన్ఫో సిస్‌ కౌంటర్లలో అమ్మకాలు వెల్లువెత్తాయి. ఈ స్టాక్‌ పదిశాతం కుప్పకూలాయి. ఐటిరంగం మొత్తం రెండుశాతం పతనం అయింది. ఇన్ఫోసిస్‌ సూచి భారీ పతనం కావడంతో మార్కెట్లు వెనకడుగు వేసాయి. ట్రేడింగ్‌ ముగిసే సమయానికి సెన్సెక్స్‌ 446పాయింట్లు పతనం అయి 31,349.13 వద్ద నిలిచింది. నిఫ్టీ సైతం 117 పాయింట్లు తిరోగమిం చి 9787వద్ద నిలిచింది. ఐటికితోడు ఫార్మా, రియాల్టీ, బ్యాంకింగ్‌, మెటల్‌రంగాలు సైతం 0.7నుంచి 1.7 శాతం క్షీణించాయి. ఎఫ్‌ఎంసిజి రంగం మాత్రం 0.8 శాతం పుంజుకుని నష్టాలను కట్టడి చేసింది.
గడచిన మూడు రోజుల్లోను రూ.4600 కోట్ల విలువైన స్టాక్న్‌ విదేశీ సంస్థాగత ఇన్వెస్టర్లు విక్రయించారు. గురువారం కూడా నగదు విభాగం లో రూ.981 కోట్లు పెట్టుబడులు వెనక్కి వచ్చాయి. మరోవైపు ఎఫ్‌పిఐలకు ధీటుగా గత మూడు రోజుల్లో దాదాపు రూ.5వేల కోట్లను పెట్టుబడులు పెట్టిన దేశీయ ఫండ్స్‌ గురువారం రూ.828 కోట్లకుపైగా విలువైన స్టాక్స్‌ను కొనుగోలు చేయడం శుభపరిణామం. ఇక సెన్సెక్స్‌లో టెక్‌ సూచి 2.79శాతం, ఐటిసూచి 3.59శాతం హెల్త్‌ కేర్‌ 1.87శాతం, రియాల్టీ 1.42శాతంచొప్పున దిగజారాయి.
ఆయిల్‌ అండ్‌ గ్యాస్‌ సూచి ఒక్కటే 0.81శాతం పెరిగింది. ఎప్‌ఎంసిజి 0.27శాతం పెరి గింది. సెన్సెక్స్‌లో భారీ నష్టపోయిన సంస్థల్లో ఇన్ఫోసిస్‌ 9.98శాతం, సన్‌ ఫార్మా 3.86శాతం, ఎన్‌టిపిసి 2.23శాతం, కోల్‌ ఇండియా 1.9శాతం, టాటామోటార్స్‌ 1.83 శాతం నష్ట పోతే లాభాల్లో ఉన్నవాటిలో టిసిఎస్‌ 1.69శాతం, పవర్‌ గ్రిడ్‌ 1.64శాతం, హిందూస్థాన్‌ యూనిలీవర్‌ 163 శాతం, భారతి ఎయిర్‌టెల్‌ 1.02శాతం, ఎంఅండ్‌ఎం 0.63శాతం లాభపడ్డాయి. విదేశాలకు ఆశించిన స్థాయి లో ఎగుమతులు చేసే సంస్థలు కూడా దిగజారాయి. నిఫ్టీ ఫార్మాసూచి 1.7శాతం దిగజారింది. బ్యాంకుషేర్లు కూడా భారీగా నష్టపోయాయి. ఇన్ఫోసిస్‌ వల్ల మార్కెట్లు మొత్తం పతనంఅయ్యాయి. ఆసియా మార్కెట్లపరంగా చూస్తే డాలర్‌పటిష్టంపై సందేహాలు వ్యక్తం అయ్యాయి. తన ఆర్థిక అజెండాను అమె రికా అధ్యక్షుడు ట్రంప్‌ పూర్తిచేయగలరా అన్న సందేహాలు వ్యక్తం అయ్యాయి. ఆసియా పసిఫిక్‌షేర్లు జపాన్‌ బైటప్రాంతంలో0.5శాతం దిగజారాయి. ఉత్తరకొరి యా, అమెరికా రాష్ట్రాలుమధ్య నెలకొన్న వివాదాలు ఇందుకు మరికొంత కారణం అయ్యాయి. జపాన్‌నిక్కీ 1.2శాతందిగజారింది. యెన్‌మారకంవిలువలు పెరిగాయి.